ກຳປັ່ນຈີນ ແລ່ນເຂົ້າໄປ ໃນນ່ານນໍ້າ ທີ່ຂັດ​ແຍ້​ງ ​ກັບ ຍີ່​ປຸ່ນ
ຍີ່ປຸ່ນ​​ກ່າວ​ວ່າ ກຳ​ປັ່ນ​ລາດຕະ​ເວນຍາມ​ຝັ່ງ​ ຂອງ​ຈີນ​ 4 ລຳ ໄດ້​​ແລ່ນ​ເຂົ້າ​ໄປ​ ໃນ​ເຂດ​ນ່ານນໍ້າ ທີ່​ມີ​ການ​ຂັດ​ແຍ້​ງກັນ ໃນ​​ເຊົ້າວັນ​ຈັນ​ວານ​ນີ້.
ຈີນໄດ້ເພີ້ມການກົດດັນຕໍ່ຍີ່ປຸ່ນອີກໃນການຂັດແຍ້ງທາງທະເລ ທີ່ມີມາເປັນເວລາດົນນານແລ້ວນັ້ນ ໂດຍໄດ້ສົ່ງກຳປັ່ນ ເຂົ້າໄປ ບໍລິເວນ ໃກ້ໆກັບໝູ່ເກາະທີ່ມີການຂັດແຍ້ງ ໃນເຂດທະເລຈີນ ຕາເວັນອອກແລະກ່າວຫາບັນດາຜູ້ນໍາຍີ່ປຸ່ນອອກຖະແຫຼງການ ແບບທ້າທາຍເກາະຜິດ ຍີ່ປຸ່ນໄດ້ກ່າວວ່າ ກຳປັ່ນລາດຕະເວນຍາມຝັ່ງຂອງຈີນ 4 ລຳ ໄດ້ແລ່ນເຂົ້າໄປໃນເຂດນ່ານນໍ້າ ທີ່ມີການຂັດແຍ້ງກັນ ໃນເຊົ້າ ວັນຈັນວານນີ້ ຊຶ່ງເຮັດໃຫ້ເຈົ້າໜ້າທີ່ຍີ່ປຸ່ນ ໄດ້ເຕືອນໃຫ້ກໍາປັ່ນ ຂອງຈີນ ອອກຈາກເຂດດັ່ງກ່າວ ຊຶ່ງກຳປັ່ນເຫຼົ່ານັ້ນກໍໄດ້ແລ່ນ ອອກຈາກບໍລິເວນນ່ານນໍ້າທີ່ມີການຂັດ ແຍ້ງ ໃນເວລາບໍ່ດົນຕໍ່ມາ ກໍາປັ່ນຂອງຈີນໄດ້ແລ່ນເຂົ້າໄປໃກ້ໆກັບໝູ່ເກາະດັ່ງກ່າວ ຫຼາຍສິບຄັ້ງມາແລ້ວ ໃນປີ ຜ່ານມາ ການປະເຊີນທີ່ວ່ານີ້ ແມ່ນໄດ້ຍຸຕິລົງ ພາຍໃນຫຼາຍໆຊົ່ວໂມງ ໂດຍທີ່ກຳປັ່ນ ຈີນໄດ້ແລ່ນອອກຈາກຂົງເຂດໄປ ຫຼັງຈາກໄດ້ມີການເຕືອນແລະການອ້າງກຳມະສິດ ກັບຝ່າຍຍີ່ປຸ່ນແລ້ວນັ້ນ ຍີ່ປຸ່ນເປັນຜູ້ຄວບຄຸມໝູ່ເກາະທີ່ມີການຂັດແຍ້ງກັນນີ້ ແລະເອີ້ນໝູ່ເກາະດັ່ງກ່າວນີ້ວ່າ Senkaku ໃນຂະນະທີ່ຈີນໄດ້ກ່າວອ້າງເອົາກຳມະສິດເໜືອໝູ່ເກາະນີ້ ແລະເອີ້ນວ່າ Daioyu ໂຄສົກຂອງກະຊວງການຕ່າງປະເທດຂອງຈີນ ທ່ານນາງ Hua Chunying ໄດ້ກ່າວ ໃນວັນຈັນມື້ວານນີ້ວ່າ ການໃຫ້ຄວາມເຫັນຂອງບັນດາຜູ້ນໍາຍີ່ປຸ່ນ ກ່ຽວກັບຈີນ ເມື່ອໄວໆມານີ້ ແມ່ນມີທ່າ ທາງທ້າທາຍເກາະຜິດ ໂວຫານ ໃນການໃຊ້ພາສາທີ່ ຂ້ອນຂ້າງແຮງຜິດປົກກະຕິ ທ່ານນາງໄດ້ກ່າວຫາບັນດານັກການເມືອງຍີ່ປຸ່ນວ່າ ອວດດີ ທ່ານນາງ Hua ໄດ້ໃຫ້ຄວາມເຫັນດັ່ງກ່າວນຶ່ງມື້ຫຼັງຈາກນາຍົກລັດຖະມົນຕີຍີ່ປຸ່ນ ທ່ານ Shinzo Abe ໄດ້ບອກກັບພວກທະຫານຍີ່ປຸ່ນວ່າ ກຸງໂຕກຽວ ຈະບໍ່ຮັບເອົາ ເດັດຂາດ ຕໍ່ການໃຊ້ກໍາລັງ ເພື່ອປ່ຽນສະຖານະພາບ ທີ່ເຄີຍມາມາຢູ່ໃນຂົງເຂດ ການໃຫ້ຄໍາເຫັນດັ່ງກ່າວຂອງທ່ານໃນວັນ ອາທິດຜ່ານມານີ້ ແມ່ນກ່ຽວກັບຄວາມ ວິຕົກກັງວົນຂອງຍີ່ປຸ່ນ ກ່ຽວກັບການອ້າງກຳມະສິດແບບ ເຂັ້ມແຂງທີ່ເພີ້ມຂຶ້ນຂອງຈີນ ກ່ຽວກັບການຂັດແຍ້ງທາງທະເລຢູ່ໃນຂົງເຂດ